Diari Oficial de la Generalitat Valenciana


Sumari del DOGV 5216, del 10-03-2006 (2006/2578)

RESOLUCIÓ de 22 febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Benetússer realitza a favor de la Generalitat Valenciana d'una parcel·la de 12.000 metres quadrats de superfície, situada en la partida de l'Orba i Mitjà de la dita localitat, per a ser destinada a la construcció d'un centre d'ensenyament secundari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2578


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 22 febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Benetússer realitza a favor de la Generalitat Valenciana d'una parcel·la de 12.000 metres quadrats de superfície, situada en la partida de l'Orba i Mitjà de la dita localitat, per a ser destinada a la construcció d'un centre d'ensenyament secundari. [2006/F2578]  
L'Ajuntament de Benetússer, en sessió plenària realitzada el dia 27 de novembre del 2003, va acordar la cessió gratuïta a la Generalitat Valenciana d'una parcel·la de la seua propietat, de 12.000 metres quadrats de superfície, situada a la partida de l'Orba i Mitjà de la dita població, amb la finalitat que siga destinada a la construcció i funcionament d'un centre d'ensenyament secundari.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que «2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, mitjançant la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon l'administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Benetússer d'una parcel·la que té 12.000 metres quadrats de superfície, situada a la partida de l'Orba i Mitjà de la dita població, que confronta: nord, carrer Doctor Vicente Navarro Soler i Patronat Nostra Senyora dels Socors; sud, camí de l'Orba; est, Patronat Nostra Senyora dels Socors, col·legi públic Colom i magatzem municipal; i oest, vial en projecte.  
Consta inscrita en el Registre de la Propietat de València 17, al tom 1410, llibre 219, foli 132, finca 11288 inscripció 1a.   
Referències cadastrals:   
8700150OW7734Z9197WY  
1798683VW1254B0714VI  
4999253BT7101X1452AO  
8052631BB0793U0840YU  
0305206TF7188Y9941MY  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Benetússer s'efectua amb la condició de destinar el solar a la construcció d'un institut d'ensenyament secundari, i queda condicionada en el punt segon de l'acord plenari de 27 de novembre de 2003 al fet que la construcció i el funcionament tinga lloc dins dels cinc anys següents a l'atorgament de l'escriptura pública, i la destinació romanga durant més de 30 anys.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana  
València, 22 de febrer de 2006.. El conseller d'Economia, Hisenda i Ocupació: Gerardo Camps Devesa.